El termini per presentar la sol·licitud és del 7 d'agost al 31 d'octubre
L'entitat coordinadora de la comunitat RIS3CAT ha de sol·licitar l'acreditació de la comunitat i de l'ajut per al projecte de coordinació, complimentant el formulari de sol·licitud disponible a la pàgina web d'ACCIÓ
La sol·licitud, que inclou la declaració responsable, s'ha d'acompanyar de la documentació següent:
a) Esborrany de l'acord de consorci de la comunitat RIS3CAT, que ha d'incloure com a mínim els continguts que s'estableixen a la base 3.7 de l'annex 1 de les bases reguladores d'aquests ajuts.
b) Documents acreditatiu de poders per actuar com a representat legal de l'entitat coordinadora, en cas que aquests no estiguin inscrits al Registre Mercantil.
c) Per aquells membres de la Comunitat amb una despesa subvencionable prevista igual o superior a 400.000,00 euros.
- Resultat de l'autoavaluació financera que s'estableix a la bases 3.4.4 de les bases reguladores d'aquests ajuts, rebuda per correu electrònic a l'adreça indicada al formulari.
- Comptes anuals (balanç i compte de pèrdues i guanys) de l'últim exercici tancat, presentats al Registre Mercantil, i informe d'Auditoria si l'empresa està auditada, segons el disposat a la base 3.4.4. de les bases reguladores o documentació equivalent.
- En el cas que el resultat de l'autoavaluació financera sigui no apte i el sol·licitant es vulgui acollir a les excepcions detallades a les bases 3.4.4.
d) Memòria tècnica de la comunitat, segons el model disponible a la pàgina web d'ACCIÓ [URL], que ha d'incloure:
Estratègia de la comunitat RIS3CAT, segons estableix la base 3.8 de les bases reguladores d'aquests ajuts.
Pla d'actuacions, segons estableix la base 3.9 de les bases reguladores d'aquests ajuts.
Memòria del projecte de coordinació, que segons estableix la base 3.6 de les bases reguladores d'aquests ajuts, ha de definir com es gestiona, supervisa i es fa el seguiment del pla d'actuacions de la comunitat RIS3CAT i de la seva estructura de governança.
També ha de definir els mecanismes d'interlocució amb l'òrgan concedent i els membres de la comunitat RIS3CAT.
El document pdf que arriba telemàticament a ACCIÓ i que s'annexa a la sol·licitud ha de ser la suma dels documents especificats als apartats a) i d).
El document de l'apartat a) no computarà a efectes de l'extensió màxima recomanable.
Paral·lelament, cada líder de projecte ha de sol·licitar l'ajut per a cada projecte que representi dins del pla d'actuacions complimentant el formulari de sol·licitud disponible a la pàgina web d'ACCIÓ [URL].
La sol·licitud de subvenció, que inclou la declaració responsable, s'ha d'acompanyar de la documentació següent:
a) Esborrany de l'acord d'agrupació dels participants, que ha d'incloure com a mínim els continguts que s'estableixen a la base 4.3 de l'annex 1 de les bases reguladores d'aquests ajuts.
b) Documents acreditatius de poders per actuar com a representat legal de l'entitat líder del projecte i de les entitats participants en el projecte, en cas que aquests no estiguin inscrits al Registre Mercantil.
c) Memòria tècnica del projecte segons model disponible a la pàgina web d'ACCIÓ [URL].
El document pdf que arriba telemàticament a ACCIÓ i que s'annexa a la sol·licitud ha de ser la suma dels documents especificats en els apartats a), i c).
Tant el projecte de coordinació com el pla d'actuacions han d'incloure un pressupost complet i detallat en el qual figurin totes les despeses previstes, la quantia de l'ajut que es sol·licita i el detall de les fonts de finançament.
La comunitat RIS3CAT ha d'estar emmarcada en l'àmbit sectorial de les indústries del disseny o les indústries culturals i basades en l'experiència i formada per un mínim de 8 membres amb establiment operatiu a Catalunya entre empreses, agents del sistema d'R+D+I, organitzacions clústers i entitats de suport a l'empresa no vinculats entre ells.
Els membres vinculats es comptabilitzaran com a un únic membre.
Només es consideraran membres de la Comunitat aquells que tinguin al menys un any de vida a data de la sol·licitud de l'ajut, comptat a partir de la data d'inscripció de l'empresa al Registre Mercantil (o registre anàleg) o la data d'alta censal a Hisenda (model 036) en el cas d'empresaris individuals.
Com a mínim 4 membres han de ser empreses amb ànim de lucre (veure punt 5 del glossari), que han de participar amb un mínim del 30% de la despesa subvencionable acceptada del pla d'actuacions presentat.
Per ser elegible, la despesa subvencionable acceptada mínima del pressupost presentat per la Comunitat ha de ser de 7 milions d'euros.
La subvenció màxima serà del 50% de la despesa subvencionable acceptada, amb una subvenció màxima per a cada comunitat RIS3CAT de 6 milions d'euros.
Els sol·licitants amb una despesa subvencionable prevista igual o superior als 400.00,00 euros han de ser APTES financerament.
Els membres hauran de validar la seva aptitud financera omplint el formulari d'Autoavaluació financera disponible al web d'ACCIÓ ( accio.gencat.cat ).
Els projectes del pla d'actuacions han de ser projectes col·laboratius, econòmicament viables, dels àmbits sectorials de les Indústries del disseny o les Indústries culturals i basades en l'experiència, amb el mínim de membres establert en el quadre següent i un màxim de 12 participants.
2 empreses amb ànim de lucre + 1 agent del sistema d'R+D+I
Projectes d'innovació en processos i organització
No es consideraran elegibles el projectes col·laboratius on una entitat participi en més del 70% de la despesa subvencionable acceptada del projecte.
La data d'inici del projecte que constarà a la resolució de concessió serà aquella que es faci constar en la sol·licitud de la subvenció per a cada projecte.
Aquesta data d'inici ha de ser igual o posterior a la data de sol·licitud de l'ajut.
La data de finalització del projecte del pla d'actuacions serà, com a màxim, de 3 anys des de la data de sol·licitud de la subvenció.
Es valorarà la possibilitat d'ampliació d'aquest termini en casos excepcionals en els quals, per la dimensió del projecte, quedi justificada la necessitat d'un període més llarg.
El beneficiari ha de justificar degudament aquesta necessitat mitjançant una memòria calendaritzada de les diferents fases del projecte i del temps necessari pel desenvolupament de cadascuna d'elles, així com efectuar la sol·licitud d'ampliació abans de la finalització del termini per a l'execució del projecte.
En cap cas s'acceptaran ampliacions d'un termini superior a 6 mesos.
Els projectes hauran d'estar emmarcats dins els àmbits sectorials de les Indústries del disseny o les Indústries culturals i basades en l'experiència identificades en l'estratègia d'especialització RIS3CAT i l'aplicació de les tecnologies facilitadores transversals per generar noves oportunitats científiques, tecnològiques i econòmiques.
Despeses subvencionables per al projecte de coordinació
• Despeses de personal propi i de nova contractació.
• Despeses de subcontractació i col·laboracions externes, com despeses de consultoria i serveis
• Despeses en lloguer d'espais per dur a terme activitats directament relacionades amb el projecte de coordinació.
Les despeses de coordinació no podran superar el 7% del pressupost subvencionable acceptat dels projectes del pla d'actuacions.
Despeses subvencionables per les activitats de recerca industrial, desenvolupament experimental i en innovació en matèria d'organització i processos.
• Despeses de personal (investigadors, tècnics i demès personal auxiliar) propi i de nova contractació, dedicat inequívocament al projecte subvencionat.
• Despeses de subcontractació i col·laboracions externes vinculades exclusivament a les activitats del projecte.
• Despeses d'equipaments i instrumental.
• Altres despeses vinculades exclusivament a les activitats del projecte.
• Despeses de gestió (només pel líder del projecte i amb un màxim del 7% de la despesa subvencionable acceptada del projecte.
Pels projectes de recerca industrial, desenvolupament experimental i en innovació en matèria d'organització i processos, es podrà imputar en concepte de despesa indirecta, un 15% de les despeses directes de personal subvencionables establertes a la base 5.3.1, sense necessitat de justificació, d'acord al que especifica l'article 68.1 lletra b) del Reglament (UE) 1303/2013 i l'article 83.3 del Reial decret 887/2006, de 21 de juliol, pel que s'aprova el Reglament de la Llei general de subvencions.
Despeses subvencionables per les activitats d'assessorament i suport en matèria d'innovació per a pimes.
En el cas de pimes i organismes d'investigació i difusió de coneixement que realitzin activitats de naturalesa no econòmica, són subvencionables les despeses de contractació de serveis d'assessorament i suport en matèria d'innovació:
a) Despeses d'obtenció i validació de patents i d'altres actius immaterials.
b) Consultoria i assistència en els àmbits de: la transferència de coneixements; l'adquisició, protecció i explotació d'actius immaterials (patents, llicències, coneixements tècnics i altres drets de propietat intel·lectual).
c) Contractació de serveis de suport a la innovació com: l'accés a bancs de dades o biblioteques, serveis d'investigació de mercats, l' accés a laboratoris o a serveis d'etiquetat de qualitat, assaig i certificació.
Activitat d'Innovació en matèria de processos i organització
Activitats de desenvolupament experimental
Serveis d'assessorament en matèria innovació
El procés de sol·licitud d'aquests ajuts està definit a l'apartat específic del web d' ACCIÓ
Aquesta línia està finançada amb el FEDER, en el marc del PO FEDER de Catalunya 2014-2020.
Consultar les instruccions per al registre administratiu